Simpang lah Ampek, Sukomananti yo diak ei
Padang Tujuah mangko Pinagan
Gunuang Pasaman tagak manjago
Asa lai dapek bia den bali yo diak ei
Lusuah saketek indak baa
Asa lai bamerek bugih lamo
Denai sapantun kain bugih
Dipakai anak Sungai Pua
Tuan baniaik nak mambali
Tagah dek indak ka bajua
Banyak lah akiak si batua akiak yo diak ei
Dibaok anak rang panggaleh
Indak sarupo batu parmato
Denai sapantun si talua itiak yo diak ei
Ibo ayam mangko manateh
Kok indak busuak kasudahannyo
Kok ka parak tanamlah jambu
Sabatang tanam di halaman
Tuan umbuak denai jo tabu
Batang tibarau baagiahkan
Anak lah urang di Pintu Kabun yo diak ei
Handak lalu ka Jambu Aia
Singgah sabanta nan di Birugo
Kok nyampang paneh taun ka taun yo diak ei
Kamalah sawah mintak aia
Baniah nan batambah tuo juo
Pipik jo bondo bari makan
Barilah makan kaduonyo
Baniah tuo usah camehkan
Ka pupuak kandang paguno juo
(Ciptaan (?), Dipopulerkan oleh Elly Kasim dan Tiar Ramon)
©ourtesy of https://laguminanglamo.wordpress.com/
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn zho_Hans